RFB Fantrainer 400

RFB Fantrainer 400 (eller Fan Trainer) er et tysk toseters skolefly med en turbopropmotor som driver en skyvende propeller. Flyet er utviklet og produsert av Rhein-Flugzeugbau GmbH (RFB) på slutten av 1970-tallet, og benyttet av det tysk og det thailandske flyvåpen. Det vant en konkurranse i Tyskland ved å vinne over sveitsiske Pilatus PC-7 Turbo Trainer og amerikanske Beechcraft Mentor som den beste løsningen for det tyske flyvåpenet grunnutdanning. Imidlertid ble det ikke bestilt fly da Tyskland hadde forpliktet seg til å kjøpe amerikanske kampfly, F4 Phantom og F-104 Starfighter, som inkluderte en avtale om utdannelse av piloter i USA.

I samsvar med påtenkt ny produksjon av Fantrainer, ved initiativ av Fanjet Aviation GmbH i Tyskland, ble Fantrainer 600 omdøpt til Fanjet 600 (se bilde).

Beskrivelse 
Flyet er et toseters skolefly der lærer og elev sitter i tandem. Flyet  forsynt med et konvensjonelt opptrekkbart understell med to hovedhjul sentralt på flykroppen samt et nesehjul. Flyet er for en stor del fremstilt i komposittmaterialer. Etter den første leveransen til det tyske flyvåpen endret fabrikken den første serien. Flyet be utstyrt med en Allison 250-C30 turboprop motor som ga 230 h/k mer. Varianten fikk betegnelsen Fantrainer 600. Ytterligere en oppgradering var Fantrainer 800, som fikk lengre skrog og metallvinger.

Thailand 
I august 1982 skrev flyvåpenet i Thailand en kjøpskontrakt om deler og lisensrettigheter for å sluttmontere flyet. De to første flyene ble levert ferdige fra RFB, mens 30 eksemplarer Fantrainer 400 og 15 Fantrainer 600 ble montert i Thailand med deler som ble levert fra Tyskland. Kort tid etter at flyene ble levert til flyskolen i Thailsnd oppsto det problemer med komposittmaterialet og det thailandske flyvåpen valgte å bytte til metallvinger av aluminium.

Referanser

Eksterne lenker 

Fantrainer 600 info og spesifikasjoner hos Virtual Aviation Museum
Fantrainer, 400 bilder hos Airliners.net

Treningsfly
Luftfartøy produsert i Tyskland